CELEX: C2005/115/21
Language: sk
Date: 2005-05-14 00:00:00
Title: Vec C-106/05: Návrh na začatie prejudiciálneho konania podaný uznesením Bundesfinanzhof z 25. novembra 2004, ktorý súvisí s konaním: L. u. P. GmbH proti Finanzamt Bochum-Mitte

14.5.2005   
            
            
               SK
            
            
               Úradný vestník Európskej únie
            
            
               C 115/11
            
         Návrh na začatie prejudiciálneho konania podaný uznesením Bundesfinanzhof z 25. novembra 2004, ktorý súvisí s konaním: L. u. P. GmbH proti Finanzamt Bochum-Mitte
   (Vec C-106/05)
   (2005/C 115/21)
   Jazyk konania: nemčina
   Bundesfinanzhof (Nemecko) podal uznesením z 25. novembra 2004 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: L. u. P. GmbH proti Finanzamt Bochum-Mitte a bol doručený kancelárii Súdneho dvora 3. marca 2005.
   Bundesfinanzhof (Federal Finance Court) (Nemecko) žiada Súdny dvor, aby rozhodol o nasledujúcej otázke:
   Povoľuje článok 13 oddiel A ods. 1 písm. b) a ods. 2 šiestej smernice Rady zo 17. mája 1977 o zosúladení právnych predpisov členských štátov týkajúcich sa daní z obratu 77/388/EHS (1) robiť závislým oslobodenie od dane týkajúce sa lekárskych laboratórnych vyšetrení, ktoré predpísali praktickí lekári, od tam uvedených podmienok aj vtedy, keď je poskytovanie lekárskej starostlivosti aj tak oslobodené od dane?
   
      (1)  Ú. v. ES L 145, 1977 s. 1.